જાફરાબાદ તાલુકાના ધોળાદ્રી ગામની સીમમાં આજે બપોરે બાવળની કાંટમાં એક સિંહ યુગલ ગેલ ગમ્મત કરતુ હતુ ત્યારે સિંહ દર્શન માટે ૩૦ થી ૩૫ શખ્સોનું ટોળુ એકઠુ થઇ ગયુ હતું. જે પૈકી કોઇએ સિંહ પર પત્થરનો ઘા મારતા સિંહણ ઉશ્કેરાઇ હતી અને હુમલો કરી એક યુવકને બાવળની કાંટમાં ઢસડી ગઇ હતી. સિંહણના હુમલાથી અન્ય લોકોમાં નાસભાગ મચી ગઇ હતી. જ્યારે ઉશ્કેરાયેલી સિંહણે યુવકના ટુકડે ટુકડા કરી નાખ્યા હતાં. ઘટનાને પગલે જાફરાબાદ પંથકમાં હાહાકાર મચી ગયો હતો. વન ખાતાના અધિકારીઓ ઘટના સ્થળે દોડી ગયા છે.